لاہور (اے پی پی) گورنر پنجاب چوہدری محمد سرور تون داڑے گورنر ہاؤس اٹی چارشنبے نادے آ اسپیکر قومی اسمبلی اسد قیصر و صوبائی وزیر حوالکاری فیاض الحسن چوہان جتا جتا اوڑدہی کریر۔ ہراٹی پارلیمانی، حکومتی و سیاسی باندات تون اوار ایلو معاملہ غاتا بارواٹ گپ وتران کننگا۔ اوڑدہی ٹی پولیٹکل سیکرٹری ٹو گورنر پنجاب میاں کاشف اقبال و پنجاب حکومت نا سوشل میڈیا فوکل پرسن میاں انس اسلم ڈولہ ئسک ہم ساڑی ئسر۔ اسپیکر قومی اسمبلی اسد قیصر تون اوڑدہی ٹی گورنر پنجاب چوہدری محمد سرور پارے کہ اپوزیشن قومی فائدہ غاتیٹی مروک آ کانود سازی ٹی حکومت تون تفر۔ حکومت پارلیمنٹ تون اوار ادارہ غاتا سوگوی آ باور کیک۔ اوپارے کہ ادارہ غاتا سوگوی آن پاکستان سوگو و شونہال مریک۔ اونا پاننگ ئس کہ الحمداللہ پاکستان نا ترندی اٹ اینو دنیا ٹی دروشم گچین مننگ ءِ، وزیراعظم عمران خان نا کماشی ٹی حکومت مشکل ولے سہی ءُ فیصلہ کننگ ءِ۔ اوپارے کہ لس بندغ کن احساس پروگرام کون آ ڈٹ حکومت نا تاریخی ءُ گام اسے نن ملک ءِ سرسہبی اٹ مون آ دننگ اُن۔ صوبائی وزیر حوالکاری تون اوڑدہی ٹی چوہدری محمد سرور پارے کہ حکومت نا 2 سال پورو مسر ایلو 3 سال ءِ ہم پورو کینہ۔ اوپارے کہ وزیراعظم عمران خان نا ایماندار آ اسٹ اس ہم ہور بڑزا کننگ کپک۔
